Xalqaro koinot stansiyasiga tashrif buyurganlar 24 soat ichida 16 ta quyosh chiqishi va botishini, sayyoramizda 16 ta kun va tunni ko‘radilar. Buning sababi esa orbital stansiya 27 700 km/soat bilan harakatlanadi va Yer atrofini bor-yo‘g‘i 92 daqiqada aylanib chiqadi. Xalqaro koinot stansiyasidagi hayot jadal sur’atlarda boradi, biroq ona sayyorani kuzatish uchun har doim vaqt topsa bo‘ladi. Fazogir Jyeff Uilyams XKSdagi fazogirlar his qiladigan hayrat va zavqni qolgan odamlar ham his qila olishlari maqsadida stansiyadan o‘zi ko‘rgan manzaralarni tasvirga tushirdi.